 Z A P I S N I K

1. (konstituirajuće) sjednice Vijeća Mjesnog odbora Cvjetnica,
održane 24. lipnja 2021.



Sjednica se održava u dvorani 301/III. kat u Područnom uredu Trnje, Ulica grada Vukovara 56a, Zagreb, s početkom u 8,00 sati.

Nazočni izabrani članovi Vijeća: Ivana Jelača, Ivana Knez, Valentina Krekić i Hano Uzeirbegović.

Ostali nazočni: Martina Jakovina i Stela Ivanković, djelatnici Gradskog ureda za mjesnu samoupravu

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Martina Jakovina, v.d. Voditeljice Područnog odsjeka Trnje.

Nakon intoniranja himne Republike Hrvatske i kraćeg pozdravnog govora, predsjedateljica konstatira nazočnost većine članova Vijeća i otvara konstituirajuću sjednicu Vijeća Mjesnog odbora Cvjetnica.
	
Predsjedateljica predlaže slijedeći

DNEVNI RED

1. 	Osnivanje i izbor članova Mandatnog povjerenstva,
2. 	Izvješće Mandatnog povjerenstva o provedenim izborima za članove Vijeća Mjesnog 	odbora	Cvjetnica s prijedlogom za verifikaciju mandata članovima Vijeća – 	donošenje zaključka,
3. 	Polaganje prisege članova Vijeća,
4. 	Izbor predsjednika Vijeća,
5. 	Izbor potpredsjednika Vijeća,
6. 	Pitanja i prijedlozi.


[bookmark: Text10]Predsjedateljica završava uvodno obraćanje te najavljuje da će sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora,  nastavku sjednice do izbora predsjednika Vijeća predsjedati prva izabrana članica Vijeća s kandidacijske liste koja je dobila najveći broj glasova. 

Predsjedava  Valentina Krekić, kao privremena predsjedateljica u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.





Ad 1. Osnivanje i izbor članova Mandatnog povjerenstva,

Predsjedateljica predlaže donošenje zaključka o osnivanju i  izboru članova Mandatnog povjerenstva Vijeća.

Predsjedateljica otvara raspravu, zaključuje raspravu i daje na glasovanje prijedlog zaključka.

Vijeće je jednoglasno donijelo
Z A K LJ U Č A K
o osnivanju i o izboru članova  Mandatnog povjerenstva

	1. Osniva  se Mandatno povjerenstvo Vijeća Mjesnog odbora Cvjetnica
(u nastavku teksta: Vijeće).
2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.
	3. U Mandatno povjerenstvo biraju se:
	za predsjednika: Hano Uzeirbegović ;
	za članove: 1. Ivana Knez i
		       2. Marko Fortunatović Ercegović.
 


Predsjedateljica moli Mandatno povjerenstvo da pripremi Izvješće o provedenim izborima za članove Vijeća Mjesnog odbora Cvjetnica s prijedlogom za verifikaciju mandata članovima Vijeća. 



Ad 2.	Izvješće Mandatnog povjerenstva o provedenim izborima za članove Vijeća 	Mjesnog odbora Cvjetnica s prijedlogom za verifikaciju mandata članovima Vijeća – donošenje zaključka,

Predsjednik Mandatnog povjerenstva podnosi Izvješće.

Predsjedateljica otvara raspravu, zaključuje raspravu i daje na glasovanje Prijedlog izvješća.

Vijeće je jednoglasno prihvatilo






Izvješće
o provedenim izborima za članove Vijeća Mjesnog odbora Cvjetnica s prijedlogom za verifikaciju mandata članovima Vijeća


I.

	A)  Mandatno povjerenstvo razmotrilo je Izvješće Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Mjesnog odbora Cvjetnica (u nastavku teksta: Vijeće) 16.svibnja 2021.,  Klasa:013-03/21-010/2, Urbroj:251-01-21-21-28, od 17.svibnja 2021. i akte objave kandidacijskih lista od 23. travnja 2021.  te je konstatiralo da je Izborno povjerenstvo utvrdilo i objavilo rezultate izbora za 5 članova Vijeća.

	Od ukupno 1533 birača upisanih u popis birača Mjesnog odbora glasovalo je 879, odnosno 57,34% birača.
	Nevažećih je bilo 12 glasačkih listića, odnosno 1,37%.


a) Pojedine kandidacijske liste dobile su sljedeći broj glasova:


1. MOŽEMO! – POLITIČKA PLATFORMA
     ZAGREB JE NAŠ!
    NOVA LJEVICA – NL
    ZELENA ALTERNATIVA – ODRŽIVI RAZVOJ HRVATSKE –
    Zelena alternativa – ORaH
    ZA GRAD   
    Nositeljica kandidacijske liste: VALENTINA KREKIĆ			398 glasova 45,90%


2. SOCIJALDEMOKRATSKA PARTIJA HRVATSKE – SDP
    Nositelj kandidacijske liste: HANO UZEIRBEGOVIĆ			122 glasa     14,07%


3. HRVATSKA DEMOKRATSKA ZAJEDNICA – HDZ
    HRVATSKA SOCIJALNO – LIBERALNA STRANKA – HSLS
    HRVATSKA STRANKA UMIROVLJENIKA – HSU
    Nositelj kandidacijske liste: TONI HORVAT                                           85 glasova   9,80%

4. KANDIDACIJSKA LISTA GRUPE BIRAČA
    Nositeljica kandidacijske liste: LJUBICA JUKIĆ                                     67 glasova   7,72%

5. VESNA ŠKARE OŽBOLT – NEZAVISNA LISTA – VESNA
    ŠKARE OŽBOLT – NL
    Nositeljica kandidacijske liste: MARTA NOVAK                                    67 glasova   7,72%
6. KANDIDACIJSKA LISTA GRUPE BIRAČA
    Nositeljica kandidacijske liste: JADRANKA KRIŠKOVIĆ                    49 glasova  5,65%

7. MOST
    Nositelj kandidacijske liste: MATO KOCELJ                                          40 glasova  4,61%

8. „BANDIĆ MILAN 365 – STRANKA RADA I SOLIDARNOSTI“ –
   „365 STRANKA RADA I SOLIDARNOSTI“
   Nositelj kandidacijske liste: SAŠA MATIJAŠ                                           39 glasova  4,49%



         b) Rezultati izbora na temelju kandidacijskih lista su sljedeći:

1. Kandidacijska lista 
    MOŽEMO! – POLITIČKA PLATFORMA
    ZAGREB JE NAŠ!
    NOVA LJEVICA – NL
    ZELENA ALTERNATIVA – ODRŽIVI RAZVOJ HRVATSKE –
    Zelena alternativa – ORaH
    ZA GRAD   

dobila je 4 mjesta te su s te liste izabrani:

1. Valentina Krekić
2. Goran Đulić
3. Ivana Jelača
4. Ivana Knez


2. Kandidacijska lista 
    SOCIJALDEMOKRATSKA PARTIJA HRVATSKE - SDP

dobila je 1 mjesto te je s te liste izabran:

1. Hano Uzeirbegović.



	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.

	B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
	Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.

           Za nastavak obnašanja nespojive dužnosti, odnosno za stavljanje mandata u mirovanje, odlučio se izabrani član Vijeća:
	
s kandidacijske  liste MOŽEMO! – POLITIČKA PLATFORMA, ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH, ZA GRAD:
                                                    

1. Goran Đulić


	C) Sukladno članku 14. Odluke, zamjenici članova vijeća na stranačkim listama su oni kandidati s kandidacijske liste koji nisu izabrani a koje odredi predlagatelj liste, a zamjenici članova na listama grupa građana su prvi sljedeći neizabrani kandidati s liste.

	Predlagatelji liste odredili su zamjenika člana Vijeća:

s kandidacijske  liste MOŽEMO! – POLITIČKA PLATFORMA, ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH, ZA GRAD: 

1. Marko Fortunatović - Ercegović




II.


	Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:


1. Valentina Krekić			MOŽEMO! – POLITIČKA PLATFORMA
					ZAGREB JE NAŠ!
					NOVA LJEVICA – NL
					ZELENA ALTERNATIVA – ODRŽIVI RAZVOJ 
					HRVATSKE – Zelena alternativa – OraH
					ZA GRAD


2. Ivana Jelača			MOŽEMO! – POLITIČKA PLATFORMA
					ZAGREB JE NAŠ!
					NOVA LJEVICA – NL
					ZELENA ALTERNATIVA – ODRŽIVI RAZVOJ 
					HRVATSKE – Zelena alternativa – OraH
					ZA GRAD

3. Ivana Knez				MOŽEMO! – POLITIČKA PLATFORMA
					ZAGREB JE NAŠ!
					NOVA LJEVICA – NL
					ZELENA ALTERNATIVA – ODRŽIVI RAZVOJ 
					HRVATSKE – Zelena alternativa – OraH
					ZA GRAD

4. Marko Fortunatović – Ercegović	MOŽEMO! – POLITIČKA PLATFORMA
					ZAGREB JE NAŠ!
					NOVA LJEVICA – NL
					ZELENA ALTERNATIVA – ODRŽIVI RAZVOJ 
					HRVATSKE – Zelena alternativa – OraH
					ZA GRAD

5. Hano Uzeirbegović			SOCIJALDEMOKRATSKA PARTIJA HRVATSKE – 
					SDP









Ad 3.	Polaganje prisege članova Vijeća,

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Predsjedateljica konstatira da su svi nazočni prisegnuli te potpisali tekst prisege.

Potpisane prisege prilažu se zapisniku.














Ad 4.	Izbor predsjednika Vijeća,

Predsjedateljica obavještava članove Vijeća da je sukladno članku 16. Poslovnika o radu Vijeća podnesen jedan prijedlog za predsjednika Vijeća Mjesnog odbora Cvjetnica.

Prijedlog kandidata za predsjednika Vijeća podnijeli su članovi Vijeća Ivana Knez, Ivana Jelača i Hano Uzeirbegović koji za predsjednicu Vijeća predlažu Valentinu Krekić.


Prijedlog se prilaže zapisniku.

Predsjedateljica podsjeća članove Vijeća da se, sukladno članku 15. Poslovnika o radu Vijeća, predsjednik bira javnim glasovanjem, osim u slučaju da Vijeće na osnovi prijedloga trećine članova, većinom glasova svih svojih članova prethodno odluči da će se glasovati tajno.

Predsjedateljica konstatira da nema prijedloga za tajno glasovanje.


Predsjedateljica daje na glasovanje prijedlog kandidata za predsjednicu Vijeća – Valentina Krekić.

Vijeće je jednoglasno donijelo



ZAKLJUČAK
o izboru predsjednice Vijeća Mjesnog odbora Cvjetnica

	1. Za predsjednicu Vijeća Mjesnog odbora Cvjetnica izabrana je Valentina Krekić.

	2. Ovaj zaključak bit će objavljen na oglasnoj ploči u sjedištu Mjesnog odbora.



Predsjednica	pozdravlja nazočne i zahvaljuje na povjerenju te nastavlja s radom sjednice.














Ad 5.	Izbor potpredsjednika Vijeća,

Predsjednica	obavještava članove Vijeća da je sukladno članku 16. Poslovnika o radu Vijeća podnesen jedan prijedlog za potpredsjednika Vijeća Mjesnog odbora Cvjetnica.

Prijedlog kandidata za potpredsjednika Vijeća podnijeli su članovi Vijeća Ivana Knez, Valentina Krekić i Hano Uzeirbegović koji za potpredsjednicu Vijeća predlažu Ivanu Jelaču.

Prijedlog se prilaže zapisniku.


Predsjednica podsjeća članove Vijeća da se, sukladno članku 15. Poslovnika o radu Vijeća, potpredsjednik bira javnim glasovanjem, osim u slučaju da Vijeće na osnovi prijedloga trećine članova, većinom glasova svih svojih članova prethodno odluči da će se glasovati tajno.

Predsjednica konstatira da nema prijedloga za tajno glasovanje.

Predsjednica	daje na glasovanje prijedlog kandidata za potpredsjednicu Vijeća –Ivanu Jelaču


Vijeće je jednoglasno donijelo


ZAKLJUČAK
o izboru potpredsjednice Vijeća Mjesnog odbora Cvjetnica


1. Za potpredsjednicu Vijeća Mjesnog odbora Cvjetnica izabrana je Ivana Jelača.

	2. Ovaj zaključak bit će objavljen na oglasnoj ploči u sjedištu Mjesnog odbora.




Predsjednica	čestita izabranoj potpredsjednici Vijeća.

Potpredsjednica pozdravlja nazočne i zahvaljuje na iskazanom povjerenju.













Ad 6. Pitanja i prijedlozi.

Predsjednica	otvara raspravu.

Nije bilo pitanja i prijedloga te predsjednica zaključuje raspravu.


Sjednica je završila s radom u 08,45 sati.


KLASA:026-02/21-002/877
URBROJ:251-06-11-1701-21-3
U Zagrebu, 24. lipnja 2021.


ZAPISNIK SASTAVILA:
     Stela Ivanković, v.r. 						   




   Predsjednica
       								       Vijeća Mjesnog odbora
									    Cvjetnica

[bookmark: _GoBack]                                                                                                        	Valentina Krekić, v.r.
                                                                                                            





